


[bookmark: _GoBack]REPUBLIKA SRBIJA
NARODNA SKUPŠTINA
Odbor za prostorno planiranje, saobraćaj,
infrastrukturu i telekomunikacije
13 Broj 06-2/117-26
17. jun 2026. godine
Beograd

Z A P I S N I K
24. SEDNICE ODBORA ZA PROSTORNO PLANIRANjE, SAOBRAĆAJ, INFRASTRUKTURU I TELEKOMUNIKACIJE, 
ODRŽANE 17. JUNA 2026. GODINE


Sednica je počela u 10.30 časova. 

	Sednici je predsedavao Uglješa Marković, predsednik Odbora.

	Sednici su prisustvovali članovi Odbora: Tomislav Janković, Dragan Jovanović,   Branislav Josifović, Miroslav Kondić, Miroslav Petrašinović, Vesna Savović Petković, Dragan Stanojević, Nenad Filipović i Dalibor Šćekić. 

            Sednici je prisustvovala i zamenik člana Odbora Sanja Džajić (zamenik Staše Stojanović).

            Sednici nisu prisustvovali članovi Odbora: Mila Popović, Đorđe Stanković, dr Tatjana Marković Topalović, Jasmina Karanac, Robert Kozma, Predrag Marsenić, niti njihovi zamenici.

	Sednici je prisutvovao iz Ministarstva građevinarstva, saobraćaja i infrastrukture Miroslav Alempić, v.d. pomoćnik ministra za drumski transport, puteve i bezbednost saobraćaja.

          Odbor je, jednoglasno (11 „za“) u skladu sa predlogom predsednika Odbora usvojio sledeći

D n e v n i  r e d :

1. Razmatranje Predloga zakona o dopunama Zakona o utvrđivanju javnog interesa i posebnim postupcima radi realizacije projekta izgradnje infrastrukturnog koridora auto-puta E-761, deonica Pojate-Preljina, koji je podnela Vlada (broj 011-1526/26 od 17. aprila 2026. godine).
Prva tačka dnevnog reda: Razmatranje Predloga zakona o dopunama Zakona o utvrđivanju javnog interesa i posebnim postupcima radi realizacije projekta izgradnje infrastrukturnog koridora auto-puta E-761, deonica Pojate-Preljina, koji je podnela Vlada (broj 011-1526/26 od 17. aprila 2026. godine)

	U uvodnom izlaganju Miroslav Alempić, v.d. pomoćnik ministra za drumski transport, puteve i bezbednost saobraćaja, istakao je da će Moravski koridor biti završen do kraja godine. Ovaj projekat treba nastaviti tako što će se objediniti krak koji ide od Kraljeva do Novog Pazara kako bi se vezao za Moravski koridor, kao i za auto-puteve Koridor 10 i Koridor 11. Istakao je da je Moravski koridor veliki podstrek za razvoj i funkcionisanje privrede tog regiona.

	Diskusije po ovoj tački dnevnog reda nije bilo.

Odbor je, u skladu sa članom 155. stav 2. Poslovnika Narodne skupštine, jednoglasno (11 „za“), odlučio da predloži Narodnoj skupštini da prihvati Predlog zakona o dopunama Zakona o utvrđivanju javnog interesa i posebnim postupcima radi realizacije projekta izgradnje infrastrukturnog koridora auto-puta E-761, deonica Pojate-Preljina, koji je podnela Vlada (broj 011-1526/26 od 17. aprila 2026. godine).  
	
Za izvestioca Odbora na sednici Narodne skupštine određen je Uglješa Marković, predsednik Odbora.

            Sednica je zaključena u 10.35 časova.

Sednica je prenošena u live stream-u i tonski snimana, a video zapis se nalazi na internet stranici Narodne skupštine.

